Document ID: 32006R1873

ΚΑΝΟΝΙΣΜΌΣ (ΕΚ, ΕΥΡΑΤΌΜ) αριθ. 1873/2006 ΤΟΥ ΣΥΜΒΟΥΛΊΟΥ
της 11ης Δεκεμβρίου 2006
για την τροποποίηση του κανονισμού (ΕΚΑΧ, ΕΟΚ, Ευρατόμ) αριθ. 300/76 περί καθορισμού των κατηγοριών των δικαιούχων, των προϋποθέσεων χορηγήσεως και του ύψους των αποζημιώσεων που δύνανται να χορηγηθούν στους υπαλλήλους οι οποίοι καλούνται να ασκήσουν τα καθήκοντά τους σε συνεχή ή εκ περιτροπής υπηρεσία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού των Κοινοτήτων αυτών, που καθορίσθηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και ιδίως το άρθρο 56α δεύτερο εδάφιο του εν λόγω κανονισμού υπηρεσιακής κατάστασης,
την πρόταση που υπέβαλε η Επιτροπή αφού ζήτησε τη γνώμη της επιτροπής του κανονισμού υπηρεσιακής κατάστασης,
Εκτιμώντας ότι ο κανονισμός (ΕΚΑΧ, ΕΟΚ, Ευρατόμ) αριθ. 300/76 (2) θα πρέπει να τροποποιηθεί προκειμένου να προσαρμοσθεί στις μεταβαλλόμενες ανάγκες όσον αφορά την άσκηση καθηκόντων σε συνεχή ή εκ περιτροπής υπηρεσία εντός των ευρωπαϊκών οργάνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚΑΧ, ΕΟΚ, Ευρατόμ) αριθ. 300/76 τροποποιείται ως εξής:
1)
Η εισαγωγική φράση του άρθρου 1 παράγραφος 1 πρώτο εδάφιο αντικαθίσταται από το ακόλουθο κείμενο:
«Υπάλληλος
-
ο οποίος αμείβεται από τις πιστώσεις ερευνών και επενδύσεων και είναι τοποθετημένος σε εγκατάσταση του Κοινού Κέντρου Ερευνών ή απασχολείται σε έμμεσες δραστηριότητες, ή
-
ο οποίος αμείβεται από τις πιστώσεις λειτουργίας και απασχολείται σε υπηρεσία τεχνολογιών της πληροφορίας και της επικοινωνίας (ΤΠΕ), σε υπηρεσία ασφαλείας και προστασίας ή σε άλλη υπηρεσία που εμπλέκεται στην εκτέλεση καθηκόντων ασφάλειας ή προστασίας, σε τηλεφωνικό κέντρο/υπηρεσία παροχής πληροφοριών, σε χώρο υποδοχής, σε υπηρεσία η οποία παρέχει υποστήριξη στις δραστηριότητες που εμπίπτουν στην Κοινή Εξωτερική Πολιτική και Πολιτική Ασφαλείας (ΚΕΠΠΑ)/Πολιτική Ευρωπαϊκής Ασφάλειας και Άμυνας (ΠΕΑΑ), ή σε διευθετήσεις για το συντονισμό επειγουσών καταστάσεων και κρίσεων, ή απασχολείται στη διεκπεραίωση ή επίβλεψη τεχνικών εγκαταστάσεων,
και ο οποίος ασκεί τα καθήκοντά του σε συνεχή ή εκ περιτροπής υπηρεσία, κατά την έννοια του άρθρου 56α του κανονισμού υπηρεσιακής καταστάσεως, δικαιούται να λαμβάνει αποζημίωση:».
2)
Στο άρθρο 1 παράγραφος 2, η τελευταία πρόταση διαγράφεται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 2006.

Labels: 10
9
15